ᱯᱟᱧᱡᱽᱜᱩᱨ ᱦᱚᱱᱚᱛ

ᱯᱟᱧᱡᱽᱜᱩᱨ ᱫᱚ ᱯᱟᱠᱤᱥᱛᱟᱱ ᱫᱤᱥᱚᱢ ᱨᱮᱭᱟᱜ ᱵᱟᱞᱚᱪᱤᱥᱛᱟᱱ ᱯᱚᱱᱚᱛ ᱨᱮᱭᱟᱜ ᱯᱟᱹᱪᱷᱤᱢ ᱱᱟᱠᱷᱟ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱢᱟᱨᱠᱷᱟᱱ ᱰᱤᱵᱷᱤᱡᱚᱱ ᱨᱮᱭᱟᱜ ᱯᱮᱭᱟ ᱡᱤᱞᱟᱹ ᱠᱷᱳᱱ ᱱᱚᱣᱟ ᱫᱚ ᱢᱤᱫᱴᱟᱝ ᱠᱟᱱᱟ ᱾ ᱢᱟᱨᱠᱷᱟᱱ ᱰᱤᱵᱷ᱾ᱡᱚᱱ ᱨᱮ ᱢᱮᱱᱟᱜ ᱟᱨ ᱵᱟᱨᱭᱟ ᱡᱤᱞᱟᱹ ᱨᱮᱭᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ - ᱠᱮᱪ ᱦᱚᱱᱚᱛ ᱟᱨ ᱜᱣᱟᱫᱟᱨ ᱦᱚᱱᱚᱛ ᱾ ᱱᱚᱣᱟ ᱦᱚᱱᱚᱛ ᱨᱮ ᱑᱖ ᱜᱚᱴᱟᱝ ᱭᱩᱱᱤᱭᱚᱱ ᱠᱟᱣᱩᱱᱥᱤᱞ ᱢᱮᱱᱟᱜ-ᱟ ᱾ 

ᱧᱩᱛᱩᱢ ᱚᱢᱚᱱ
ᱤᱨᱟᱱᱤᱭᱟᱱ ᱯᱟᱹᱨᱥᱤ ᱛᱮ ᱯᱟᱧᱡᱽ ᱨᱮᱭᱟᱜ ᱢᱮᱱᱮᱛ ᱫ ᱦᱩᱭᱩᱜ ᱠᱟᱱᱟ ᱢᱚᱬᱮ ᱟᱨ ᱜᱩᱨ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱥᱚᱢᱟᱫᱷᱤ ᱵᱟᱝᱢᱟ ᱛᱚᱯᱟ ᱾ ᱚᱱᱟᱛᱮ ᱯᱟᱧᱡᱽᱜᱩᱨ ᱨᱮᱭᱟᱜ ᱢᱮᱱᱮᱛ ᱫᱯ ᱦᱩᱭᱩᱜ ᱠᱟᱱᱟ ᱢᱚᱬᱮ ᱥᱚᱢᱟᱫᱷᱤ ᱵᱟᱝᱢᱟ ᱢᱚᱬᱮ ᱛᱚᱯᱟ ᱾

ᱥᱟᱥᱚᱱ ᱦᱟᱹᱱᱟᱹᱴᱤᱧ
ᱱᱚᱣᱟ ᱦᱚᱱᱚᱛ ᱫᱚ ᱓ ᱭᱟ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱟᱨ ᱭᱩᱱᱤᱭᱚᱱ ᱠᱟᱣᱩᱱᱥᱤᱞ ᱫᱚ ᱑᱖ ᱜᱚᱴᱟᱝ ᱢᱮᱱᱟᱜ-ᱟ ᱾ 

ᱛᱚᱦᱥᱤᱞ ᱨᱮᱭᱟᱜ ᱧᱩᱛᱩᱢ ᱠᱚᱫᱚ- 
 ᱯᱟᱨᱩᱢ
 ᱯᱟᱧᱡᱽᱜᱩᱨ
 ᱜᱤᱪᱠ

ᱥᱮᱪᱮᱫ
ᱯᱟᱧᱡᱽᱜᱩᱨ ᱦᱚᱱᱚᱛ ᱨᱮᱫᱚ ᱔᱘ ᱜᱚᱴᱟᱝ ᱮᱛᱚᱦᱚᱵ ᱟᱥᱲᱟ ᱢᱮᱱᱟᱜ-ᱟ (᱔᱐ ᱜᱴᱟᱝ ᱫᱚ ᱠᱩᱲᱤ ᱞᱟᱹᱜᱤᱫ ᱘ ᱜᱚᱴᱟᱝ ᱫᱚ ᱠᱩᱲᱟ ᱜᱤᱫᱽᱨᱟᱹ ᱞᱟᱹᱜᱤᱫ), ᱑᱘ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱢᱮᱱᱟᱜ-ᱟ (᱓ ᱭᱟ ᱫᱚ ᱠᱩᱲᱤ ᱜᱤᱫᱽᱨᱟᱹ ᱞᱟᱹᱜᱤᱫ), ᱒᱖ ᱜᱚᱴᱟᱝ ᱩᱥᱩᱞ ᱟᱥᱲᱟ ᱢᱮᱱᱟᱜ-ᱟ (᱑᱖ ᱫᱚ ᱠᱚᱲᱟ ᱜᱤᱫᱽᱨᱟᱹ ᱞᱟᱹᱜᱤᱫ ᱟᱨ ᱑᱐ ᱜᱚᱴᱟᱝ ᱫᱚ ᱠᱩᱲᱤ ᱜᱤᱫᱽᱨᱟᱹ ᱞᱟᱹᱜᱤᱫ) ᱾ ᱢᱤᱫᱴᱟᱝ ᱢᱟᱪᱮᱫ ᱴᱨᱮᱱᱤᱝ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱦᱚᱸ ᱱᱚᱰᱮ ᱢᱮᱱᱟᱜ-ᱟ ᱾ ᱵᱮᱥᱚᱨᱚᱠᱟᱨᱤ ᱵᱤᱨᱫᱟᱹᱜᱟᱲ ᱫᱚ ᱠᱩᱲᱤ ᱜᱤᱫᱽᱨᱟᱹ ᱦᱚᱸ ᱚᱞᱚᱜ ᱠᱚ ᱵᱷᱮᱡᱟᱭᱮᱫ ᱠᱚ ᱠᱷᱟᱹᱛᱤᱨ ᱤᱥᱞᱟᱢ ᱫᱷᱚᱨᱚᱢ ᱦᱚᱲ ᱟᱹᱰᱤ ᱠᱚ ᱟᱹᱲᱤᱥᱟᱜ ᱠᱟᱱᱟ ᱟᱨ ᱟᱠᱚ ᱪᱮᱛᱟᱱ ᱨᱮᱠᱚ ᱱᱟᱦᱟᱪᱟᱨ ᱮᱫᱟ ᱾

ᱦᱚᱲ ᱞᱮᱠᱷᱟ
ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ- ᱘᱖᱗,᱐᱐᱐ ᱾ ᱱᱚᱰᱮᱱ ᱠᱚ ᱙᱙% ᱦᱚᱲ ᱤᱥᱞᱟᱢ ᱫᱷᱚᱨᱚᱢ ᱨᱮᱱ ᱠᱟᱱᱟ ᱠᱚ ᱾ ᱱᱚᱰᱮᱱᱟᱜ ᱟᱧᱪᱚᱞᱤᱠ ᱯᱟᱹᱨᱥᱤ ᱫᱚ ᱵᱟᱞᱚᱪᱤ ᱠᱟᱱᱟ ᱾ ᱢᱩᱬ ᱵᱟᱞᱚᱪ ᱟᱹᱫᱤᱵᱟᱹᱥᱤ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ- ᱨᱤᱱᱫᱽ, ᱢᱚᱦᱚᱢᱚᱫᱽ ᱦᱟᱥᱟᱱᱤ, ᱥᱤᱭᱟᱯᱟᱫᱽ ᱨᱤᱱᱫᱽ, ᱭᱟᱞᱟᱱᱡᱟᱭ ᱨᱤᱱᱫᱽ, ᱠᱮᱱᱟᱜᱽᱡᱟᱭ, ᱦᱟᱞᱟᱡᱟᱭ, ᱢᱩᱞᱟᱡᱟᱭ, ᱢᱩᱞᱚᱠᱡᱟᱭ, ᱥᱟᱧᱡᱽᱨᱟᱱᱤ, ᱠᱟᱥᱟᱱᱤ, ᱜᱤᱠᱪᱤ, ᱵᱟᱫᱤᱱᱤ, ᱢᱚᱦᱚᱢᱚᱫᱽ ᱡᱟᱭ (ᱢᱮᱝᱜᱟᱞ), ᱨᱮᱠᱤ, ᱵᱟᱞᱚᱪᱡᱟᱭ, ᱚᱢᱟᱨᱡᱟᱭ, ᱱᱚᱥᱮᱨᱣᱟᱱᱤ, ᱥᱟᱦᱣᱟᱱᱤ, ᱨᱚᱫᱤᱱᱤ, ᱡᱟᱦᱨᱚᱡᱟᱭ, ᱥᱚᱨᱣᱟᱱᱤ, ᱥᱟᱢᱵᱟᱡᱟᱭ, ᱩᱢᱟᱨᱡᱟᱭ, ᱨᱟᱭᱤᱥ, ᱠᱟᱢᱵᱟᱨᱟᱱᱤ, ᱫᱮᱦᱟᱱᱤ, ᱜᱩᱨᱜᱨᱱᱫᱟᱱᱤ ᱟᱨ ᱢᱮᱝᱜᱟᱞ ᱾

ᱧᱩᱛᱩᱢᱟᱱ ᱦᱚᱲ ᱠᱚ
ᱠᱟᱹᱣᱰᱤ ᱟᱹᱨᱤ 
ᱱᱚᱰᱮ ᱠᱟᱹᱣᱰᱤ ᱟᱨᱡᱟᱣ ᱨᱮᱭᱟᱜ ᱢᱩᱬ ᱠᱟᱹᱢᱤ ᱫᱚ ᱦᱩᱭᱩᱜ ᱠᱟᱱᱟ ᱪᱟᱥ ᱾ ᱚᱱᱟ ᱥᱟᱶᱛᱮ ᱱᱚᱰᱮᱱ ᱠᱚ ᱦᱚᱲ ᱠᱷᱤᱡᱩᱨ ᱠᱚ ᱟᱹᱠᱷᱨᱤᱧᱟ, ᱦᱟᱹᱠᱩ ᱪᱟᱥ, ᱥᱤᱢ ᱪᱟᱥ ᱟᱨ ᱥᱤᱢᱟᱹ ᱫᱷᱟᱨᱮ ᱨᱮᱱ ᱫᱚ ᱵᱟᱹᱱᱤᱡᱽ ᱵᱮᱯᱟᱨ ᱠᱟᱛᱮ ᱡᱤᱵᱤᱠᱟ ᱠᱚ ᱟᱨᱡᱟᱣ ᱛᱟᱠᱚᱣᱟ ᱾

ᱦᱤᱡᱩᱜ ᱥᱮᱱᱚᱜ
ᱚᱛᱱᱚ
ᱯᱟᱧᱡᱽᱜᱩᱨ ᱦᱚᱱᱚᱛ ᱨᱮ ᱢᱮᱱᱟᱜ ᱵᱟᱡᱟᱨ ᱠᱚ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱦᱩᱭᱩᱜ ᱠᱟᱱᱟ- ᱛᱟᱥᱯ ᱪᱤᱠᱴᱟᱱ, ᱤᱥᱟᱭ, ᱠᱟᱞᱟᱝ, ᱣᱟᱥᱵᱩᱫᱽ, ᱜᱨᱟᱢᱠᱟᱱ, ᱥᱮᱱᱰ-ᱤ-ᱥᱟᱨ, ᱥᱟᱨᱟᱣᱟᱱ, ᱠᱷᱩᱫᱟᱵᱟᱫᱟᱱ, ᱛᱟᱨ ᱟᱹᱯᱤᱥ, ᱥᱟᱨᱤᱠᱚᱨᱟᱱ, ᱵᱚᱱᱤᱥᱛᱟᱱ, ᱦᱤᱨᱟᱯ, ᱥᱟᱨᱮ-ᱠᱟᱞᱟᱛ, ᱟᱨ ᱥᱩᱨᱫᱩ ᱾ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱵᱨᱤᱴᱤᱥ ᱠᱚ ᱛᱟᱨ ᱟᱹᱯᱤᱥ ᱫᱚ ᱢᱟᱨᱠᱟᱱ ᱨᱮᱭᱟᱜ ᱢᱩᱬᱩᱛ ᱟᱹᱯᱤᱥ ᱞᱮᱠᱟ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾ 

ᱯᱟᱧᱡᱽᱜᱩᱨ ᱥᱮᱫᱛᱮ ᱟᱹᱰᱤ ᱜᱟᱱ ᱜᱟᱰᱟ ᱪᱟᱞᱟᱣ ᱟᱠᱟᱱᱟ ᱾ ᱚᱱᱟ ᱠᱷᱚᱱ ᱢᱩᱬᱟᱜ ᱫᱚ ᱦᱩᱭᱩᱜ ᱠᱟᱱᱟ- ᱨᱟᱠᱥᱟᱱ ᱜᱟᱰᱟ ᱾ ᱱᱤᱣᱟᱱ, ᱜᱣᱟᱨᱜᱚ ᱟᱨ ᱯᱤᱥᱠᱚᱞ ᱜᱟᱰᱟ ᱠᱚᱷᱚᱸ ᱱᱚᱝᱠᱟ ᱛᱮ ᱞᱤᱧᱡᱤ ᱟᱠᱟᱱᱟ ᱾  

ᱵᱟᱦᱨᱮ ᱡᱚᱱᱚᱲ

 Pangur District at www.balochistan.gov.pk
 Panjgur District  at www.balochistanpolice.gov.pk 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱟᱠᱤᱥᱛᱟᱱ
ᱛᱷᱚᱠ:ᱵᱟᱞᱚᱪᱤᱥᱛᱟᱱ
ᱛᱷᱚᱠ:ᱦᱚᱱᱚᱛ